# **Ulkomailta tulevien potilaiden näytteenotto ja varotoimet**

Seuraavat potilasryhmät hoidetaan aina kosketusvarotoimin osastoilla ja heiltä otetaan seulontatutkimukset:

* Suoraan sairaalasiirtona ulkomailta tulevat.
* Edeltävän vuoden aikana ollut vähintään vuorokauden sairaalahoito ulkomailla tai on tehty **kirurginen pientoimenpide** (ei koske verinäytteen ottoa tms.).
* Aiemmin todettu moniresistentin mikrobin kantajuus.

**\*\*Candida auris- tutkimus** **otetaan vain suoraan sairaalasiirtona tulevilta ja puolen vuoden sisällä pohjoismaiden ulkopuolella sairaalahoidossa olleilta.**

Kosketusvarotoimien purkamisesta päättää Infektioyksikkö.

|  |  |  |  |  |  |
| --- | --- | --- | --- | --- | --- |
| **Näytteenottopaikka** | **MRSA****4358** | **VRE****1788** | **MDRS****8426** | **Candida auris\*\*****8687** | **Näytteenottotekniikka** |
| Nenän limakalvot | x | - | - | - | Geelikuljetusputken (esim. Copan®, Transpocult®) mukana olevaan vanutikkuun. Samaa keittosuolalla (NaCl 0,9) kostutettua vanutikkua pyöräytetään molemmissa sieraimissa n. 1 cm:n syvyydeltä. |
| Kainalot, nivuset, nielu | - | - | - | x | Geelikuljetusputken (esim. Copan®, Transpocult®) mukana olevaan keittosuolalla kostutettuun vanutikkuun. **Jokaiselle tutkimukselle oma näyte.** |
| Uloste\* | x | x | x | x | Geelikuljetusputken (esim. Copan®, Transpocult®) mukana olevaan vanutikkuun. **Jokaiselle tutkimukselle oma näyte.** |
| Virtsa | Jos kestokatetri | Jos kestokatetri | Jos potilas kykenee antamaan näytteen tai jos on kestokatetri. | Jos kestokatetri | Virtsaa säilöntäaineettomaan 4 tai 10 ml putkeen vähintään 1 ml/putki. **Jokaiselle tutkimukselle oma näyte.** |
| Haavaerite | x | x | x | x | Geelikuljetusputken (esim. Copan®, Transpocult®) mukana olevaan vanutikkuun. Jos ihoalue kuiva, kostutetaan vanutikkua ennen näytteenottoa keittosuolalla (NaCl 0,9). **Jokaiselle tutkimukselle oma näyte.** |
| Dreenierite\* | x | x | x | x | Geelikuljetusputken (esim. Copan®, Transpocult®) mukana olevaan vanutikkuun. **Jokaiselle tutkimukselle oma näyte.** |
| Imulima, jos intuboitu tai trakeostomoitu \* | x | - | x | x | Geelikuljetusputken (esim. Copan®, Transpocult®) mukana olevaan vanutikkuun. **Jokaiselle tutkimukselle oma näyte.** |

\* Näyte voidaan kerätä yhteen astiaan ja siihen kastetaan 3 vanutikkua, jotka siirretään eri geelikuljetusputkiin.